Lovesick. Because his love is nauseating.
by three-monkeys in Six-Word Memoirs on Love & Heartbreak on Feb 11, 2013 | | T-shirt Tweet Oud-Bok Danie Gerber positief getoets vir korona | Netwerk24
Deur Nadia Honiball 27 Maart 2020 23:05
Die legendariese oud-Springbok-rugbyspeler Danie Gerber (61) het positief getoets vir die korona-virus.
Sy dogter Elanie Gerber het Vrydagaand bevestig haar pa is by sy huis in Port Elizabth in isolasie.
Volgens haar het hy Dinsdagoggend begin kla oor 'n seer lyf en Woensdag het hy begin koorsig voel.
“Teen Donderdagoggend het hy geweet iets is nie reg nie.
"Sy kop was seer, sy lyf was seer en hy het koors gehad en hy en my ma het besluit om dokter toe te gaan,” sê Elanie wat in Kaapstad woon, maar besluit het om die drie weke van inperking by haar ouers in die Baai deur te bring.
Sy kop was seer, sy lyf was seer en hy het koors gehad en hy en my ma het besluit om dokter toe te gaan.
Die gesin het Vrydag rondom middagete die oproep ontvang dat hy positief is en Elanie en haar ma, Elsabe, is daarna ook getoets vir die virus.
“My pa is nie kritiek of in die hospitaal nie. Hy wil graag 'n positiewe boodskap uitstuur en wil hê almal moet weet hulle moet in hul huis bly en hul hande was en gehoor gee aan wat nou van ons gevra word. Dit kan met enigiemand gebeur.”
Sy sê dit gaan reeds beter met haar pa, maar hulle is steeds baie besorg omdat hy 'n paar jaar gelede 'n driedubbele hartomleiding gehad het.
Dit is onbekend waar hy die virus kon opgedoen het, maar volgens Elanie het hy onlangs binnelands gevlieg.
Gerber, alom bekend as die Doring van Despatch, het van 1980 tot 1992 vir die Springbokke uitgedraf.
Danie Gerber op die kruin van sy rugbyloopbaan. Foto: Getty Images